Komission tiedonanto Euroopan parlamentille annettu EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta, joka koskee ehdotusta Euroopan yhteisön erillisvirastojen perustamissäädösten muuttamiseksi uuden varainhoitoasetuksen hyväksymisen johdosta - Ehdotus: Euroopan parlamentin ja neuvoston asetus Euroopan meriturvallisuusviraston perustamisesta annetun Euroopan parlamentin ja neuvoston asetuksen (EY) N:o 1406/2002 muuttamisesta /* SEK/2003/0718 lopull. - COD 2002/0182 */





KOMISSION TIEDONANTO EUROOPAN PARLAMENTILLE annettu EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta, joka koskee ehdotusta Euroopan yhteisön erillisvirastojen perustamissäädösten muuttamiseksi uuden varainhoitoasetuksen hyväksymisen johdosta - Ehdotus: Euroopan parlamentin ja neuvoston asetus Euroopan meriturvallisuusviraston perustamisesta annetun Euroopan parlamentin ja neuvoston asetuksen (EY) N:o 1406/2002 muuttamisesta 2002/0182 COD KOMISSION TIEDONANTO EUROOPAN PARLAMENTILLE annettu EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta, joka koskee ehdotusta Euroopan yhteisön erillisvirastojen perustamissäädösten muuttamiseksi uuden varainhoitoasetuksen hyväksymisen johdosta - Ehdotus: Euroopan parlamentin ja neuvoston asetus Euroopan meriturvallisuusviraston perustamisesta annetun Euroopan parlamentin ja neuvoston asetuksen (EY) N:o 1406/2002 muuttamisesta 1. ASIAKIRJAN TAUSTA Komissio hyväksynyt ehdotuksen (KOM(2002) 406 lopullinen) // 17.7.2002 Ehdotus toimitettu Euroopan parlamentille ja neuvostolle (asiakirja KOM(2002) 406 lopullinen - 2002/0169 COD; 2002/0179 COD; 2002/0181 COD; 2002/0182 COD) // 18.7.2002 Tilintarkastustuomioistuin antanut lausuntonsa: // 26.9.2002 Euroopan Talous- ja sosiaalikomitea antanut lausuntonsa: // 11.12.2002 Euroopan parlamentti antanut lausuntonsa ensimmäisessä käsittelyssä: // 22.10.2002 Muutettu ehdotus toimitettu: // Ei ole Yhteinen kanta vahvistettu: määräenemmistöllä // 3.6.2003 2. KOMISSION EHDOTUKSEN TARKOITUS Uusi yleinen varainhoitoasetus ja sen soveltamissäännöt ovat aiheuttaneet muutoksia budjetti- ja varainhallinnon menetelmiin ja synnyttäneet tarpeen muuttaa Euroopan yhteisön erillisvirastojen perustamissäädöksiä. Komission heinäkuussa 2002 hyväksymä ehdotus yhteisön erillisvirastojen perustamissäädösten muuttamisesta koskee 16:n yhteisön erillisviraston perustamissäädöstä. Muutokset koskevat seuraavia seikkoja: * virastojen perustamissäädösten saattaminen yhdenmukaisiksi uuden yleisen varainhoitoasetuksen kanssa ja virastojen varainhoitoasetusten hyväksymismenettelyjen yksinkertaistaminen ja yhdenmukaistaminen; * asiakirjoihin tutustumista koskevien säännösten vahvistaminen (asetuksen N:o (EY) 1049/2001 täytäntöönpano); * virastojen johtajien toimikauden uudistamista koskevien sääntöjen selkeyttäminen. Neuvosto on käsitellyt ehdotusta ja Euroopan parlamentti teki siihen lokakuussa joitakin tarkistuksia. Parlamentin budjettivaliokunnan toimeksiannosta kyseisen mietinnön esittelijä Gianfranco Dell'Alba ilmoitti neuvoston budjettikomitealle 21. tammikuuta 2003, mitä tarkistuksia Euroopan parlamentti piti ensisijaisina. Näiden tarkistusten pohjalta saavutettiin yhteisymmärrys 18. maaliskuuta 2003 pidetyissä kolmikantaneuvotteluissa, ja neuvosto vahvisti yhteisen kannan äänestyksessä 3.6.2003. 3. YHTEISTÄ KANTAA KOSKEVAT HUOMAUTUKSET Neuvosto hyväksyi komission ehdotuksen keskeiset kohdat, jotka koskevat virastojen perustamissäädöksiin tehtäviä teknisiä mukautuksia. Tarkistusten tarkoituksena on varmistaa, että säädökset ovat yhdenmukaisia yleisen varainhoitoasetuksen ja asiakirjoihin tutustumista koskevan asetuksen kanssa. Ainoa kohta, jonka neuvosto hylkäsi, koski virastojen johtajien toimikauden uudistamista koskevien sääntöjen selkeyttämistä. Koska tämä kohta ei varsinaisesti kuulunut ehdotuksen tavoitteisiin ja koska ehdotuksen hyväksymisellä on kiire, komissio hyväksyy neuvoston kannan ja laatii myöhemmin tätä koskevan erillisen ehdotuksen. Komissio katsoo näin ollen, että yhteisen kannan sisältö on tyydyttävä myös siinä mielessä, että Euroopan parlamentin tekemät tarkistukset voidaan ottaa sen perusteella huomioon joko itse asetuksissa tai erillisissä julistuksissa alkuperäisen ehdotuksen niukkaa muotoilua noudattaen. Euroopan parlamentin tarkistuksista nro 11, 12 ja 21 laaditaan siten julistukset (liite), kun taas tarkistukset 13, 16, 17 ja 19 sisällytetään asetusten säännöksiin. 4. PÄÄTELMÄT Komissio panee tyytyväisenä merkille asiassa tapahtuneen edistymisen ja ilmoittaa hyväksyvänsä yhteisen kannan. LIITE EHDOTUKSET EUROOPAN UNIONIN VIRALLISESSA LEHDESSÄ JULKAISTAVIKSI LAUSUMIKSI 1. Euroopan parlamentin, neuvoston ja komission lausuma "Euroopan parlamentti, neuvosto ja komissio muistuttavat, että yleisen varainhoitoasetuksen 185 artiklassa tarkoitettujen elinten talousarvioon voi kuulua vastaanottavan jäsenvaltion rahoitusosuus." 2. Lausuma "On erittäin toivottavaa, että toimivaltaiset tahot tekisivät kaikkensa, jotta kysymys uusien virastojen lopullisesta toimipaikasta ratkaistaisiin mahdollisimman pian." 3. Euroopan parlamentin ja neuvoston lausuma "Euroopan parlamentti ja neuvosto pyytävät komissiota kuulemaan etukäteen Euroopan parlamenttia, neuvostoa ja tilintarkastustuomioistuinta, jos yleisen varainhoitoasetuksen 185 artiklassa tarkoitettuja elimiä koskevaa varainhoidon puiteasetusta tarkistetaan. Komissio sitoutuu toimittamaan niille ehdotuksensa, jotta ne voisivat antaa siitä lausuntonsa."